Lav et referat af nedenstående tekst:

Tekst:
Nu skal den omstridte korleder stå i spidsen for det 60 mand store kor Aalborg Filharmonisk kor, hvis væsentligste målsætning er medvirken ved Aalborg Symfoniorkesters koncerter. Men det er ikke hvem som helst, der nu skal dirigere koret. Michael Bojesen blev fyret som operachef i Malmø, efter en privat mailkorrespondance blev lækket til Ekstra Bladet. Her fremgik det, at den tidligere leder af DR Pigekoret skrev en sexistisk kommentar om en kvindelig operasangers bryster i en mail. En mail, som han i et interview med Kulturprogrammet 'Babylon' på radio 24syv, har sagt, han skammer sig over. Lækket kom efter kritik af Michael Bojesen, fordi flere piger af DR pigekoret har fortalt, at de i hans tid oplevde en kultur, der var både seksualiseret og grænseoverskridende. Den kritik kom blandt andet frem i to advokatundersøgelser, men Michael Bojesen har selv afvist kritikken konsekvent. Efter fyringen sagde bestyrelsesfirmanden for Malmø Opera følgende til DR : - Michael Bojesen har under sin tid som chef været en stærk positiv kraft i huset, men det seneste års negative opmærksomhed på hans person har haft stor betydning for forretningen og medarbejderne. Ikke første gang Og historikken har naturligvis givet anledning til overvejelser for formanden i koret, Helle Kongsgaard Pedersen. - Vi har selvfølgelig vendt de ting, der har været fremme i pressen. Eftersom han ikke er dømt for noget og advokatundersøgelsen ikke har givet anledning til yderligere, så har vi fuld tillid til Michael, lyder det fra formanden. Adspurgt om hun mener, at den nye dirigents fortid kommer til at skygge for hans nye virke, lyder svaret nej Det er dog ikke første gang, siden han blev fyret, at han gæster Aalborg. I marts ledte han arrangementet 'Så Syng da, Nordjylland' i Folkekirkens Hus, og det mødte stor kritik fra to nordjyske sognepræster, fordi Folkekirkens Hus ikke selv havde gjort opmærksom på korlederens tidligere kritik og fyring. - De undlader at fortælle, at han er fratrådt sine stillinger. Hvorfor er de oplysninger ikke med, når der ellers er et udførligt cv på manden? Det virker, som om det er fordækt, det der er foregået, sagde Karen Søe Pedersen, der er sygehuspræst ved Aalborg Sygehus og tilknyttet kirkerne i Storvorde Sejlflod Pastorat, til Kristeligt Dagblad dengang. Men hos Aalborg Filharmonisk kor er de overbevist om, at han er rette mand til jobbet. - Michael er en stor kapacitet i forhold til kormusik, og vi er overbeviste om at han kan tilføre vores kor noget godt. Michael Bojesen har desuden været leder for Sankt Annæ Gymnasiekor. Efter en mailkorrespondance med en talsperson for Michael Bojesen, er der bragt en rettelse af artiklen. Tidligere fremgik det, at Michael Bojesen var blevet fyret på grund af advokatundersøgelserne af DR pigekoret. Han blev dog fyret på grund af en lækket mailkorrespondance.

Referat:
Michael Bojesen har fået et comeback i Aalborg, efter han blev smidt på porten for et år siden.